CELEX: 32012R1144
Language: sl
Date: 2012-11-28 00:00:00
Title: Izvedbena uredba Komisije (EU) št. 1144/2012 z dne 28. novembra 2012 o uvrstitvi določenega blaga v kombinirano nomenklaturo

5.12.2012   
            
            
               SL
            
            
               Uradni list Evropske unije
            
            
               L 333/3
            
         IZVEDBENA UREDBA KOMISIJE (EU) št. 1144/2012
   z dne 28. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek iz modificirane, dehidrirane melase iz sladkornega trsa v prahu svetlo rjave barve vsebuje (v mas. %):
                  
                              —
                           
                           
                              saharozo (vključno z invertnim sladkorjem)
                           
                           
                              82,4
                           
                        
                              —
                           
                           
                              pepel
                           
                           
                              1,5
                           
                        
                              —
                           
                           
                              surova vlakna
                           
                           
                              7
                           
                        Izdelek ne vsebuje škroba in ima stopnjo polarizacije 83,4.
                  Med proizvodnim postopkom se dodajo rastlinska vlakna in koncentrati melase iz sladkornega trsa; tako se iz sladkornega trsa pridobi dehidrirana melasa.
                  Izdelek ni namenjen prehrani ljudi in se uporablja le za živalsko krmo.
               
               
                  2309 90 96
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 1 k poglavju 23 ter besedilo oznak KN 2309, 2309 90 in 2309 90 96.
                  Kljub visoki vsebnosti saharoze se izdelek zaradi dodajanja rastlinskih vlaken med proizvodnim postopkom ne more šteti za trsni sladkor s tarifno številko 1701.
                  Zaradi dodanih koncentratov melase iz sladkornega trsa in procesa dehidracije je vsebnost sladkorja v izdelku znatno višja kot v običajni melasi iz sladkornega trsa. Uvrstitev pod tarifno številko 1703 tako ne pride v poštev.
                  Izdelek se uporablja kot krma za živali in je med proizvodnim postopkom izgubil bistvene značilnosti prvotne snovi (glej opombo 1 k poglavju 23).
                  Izdelek se zato uvrsti pod tarifno številko 2309 kot izdelek, ki se uporablja kot krma za živali.